በኮሮና ወረርሽኝ ከተያዙት መካከል ሁለቱ ማገገማቸውን ጤና ሚኒስቴር አስታወቀ፡፡
ባሕር ዳር፡ መጋቢት 21/2012 ዓ.ም (አብመድ) እስካሁን ኢትዮጵያ ውስጥ ቫይረሱ የተገኘባቸው ሰዎች 21 መድረሳቸውን መገለጹ ይታወሳል፤ ከእነዚህ ውስጥ ሁለቱ ጃፓናውያን ወደ ሀገራቸው እንዲመለሱ ተደርገዋል፡፡ቫይረሱ እንዳለባቸው በመረጋገጡ በለይቶ ማከሚያ ክትትል እየተደረገላቸው ከሚገኙት ውስጥ ሁለቱ ሙሉ በሙሉ ሙሉ እንዳገገሙም ተገልጧል፤ ነገር ግን ለጥንቃቄ ሲባል በለይቶ ማቆያ ክትትል እየተደረገላቸው ይገኛል፡፡ኅብረተሰቡ የበሽታውን ስርጭት ከግምት ውስጥ በማስገባት የመከላከያ መንገዶችን እና ከመንግሥት የሚተላለፉ መረጃዎችን ትኩረት በመስጠት እንዲተገበርም ጤና ሚኒስቴርና የኅብረተሰብ ጤና ኢንስቲትዩት ጠይቀዋል፡፡
ለተጨማሪ መረጃ በነፃ የስልክ መስመር 8335 ወይም በ952 ወይም በመደበኛ የስልክ ቁጥር 0118276796 ወይም በኢሜል አድራሻችን ephieoc@gmail.com በመጠቀም ማግኘት ይቻላል፡፡ለአማራ ክልል ደግሞ 6981 ነፃ የስልክ መስመር ላይ በመደወል መረጃ መስጠት ይቻላል፡፡